Cum a învins Noua Zeelandă coronavirusul: studiu.
Cercetările arată că neozeelandezii au un nivel ridicat de cunoștințe despre
coronavirus și despre modul în care se
răspândește. Neozeelandezii nu s-au lăsat păcăliți de mituri. În Noua Zeelandă au fost 22 de decese și sub
1.500 de cazuri de Covid-19.
Secretele succesului din Noua Zeelandă au fost dezvăluite de cercetători, care spun că respectarea practicilor elementare de igienă și încrederea în autorități au fost "cheia“ eliminării coronavirusului, scrie The Guardian.Cercetătorii
de la Massey University au intervievat mai mult de 1.000 de persoane după lockdown
pentru a investiga modul în care neozeelandezii au răspuns la pandemie.Secretul gestionării crizei"Am reușit ca țară, în special, pentru că am crezut în experții noștri din politică și din sănătate că vor gestiona criza și au făcut-o“, a spus dr. Jagadish Thaker, lector la Universitatea Massey, specializarea Comunicare, Jurnalism și Marketing."Mesajele simple, clare despre sănătate, comunicate cu bunătate și empatie, rezonează cu oamenii, chiar și atunci când se cer schimbări dure“, mai crede el.Nu s-au lăsat păcăliți de mituriCercetătorii
au descoperit că neozeelandezii aveau un nivel ridicat de cunoștințe despre
boală și modul în care aceasta a fost răspândită, opt din zece respondenți
spunând că au început să se spele frecvent pe mâini, în timp ce 9 din 10 au mărturisit
că au practicat distanțarea socială."Aproape toți neozeelandezii înțeleg corect măsurile importante legate de coronavirus“, au concluzionat cercetătorii, adăugând: "Aproximativ nouă din zece neozeelandezii știu despre simptome, măsuri de protecție și despre asimptomatici. Majoritatea neozeelandezilor au identificat în mod corect declarații false sau înșelătoare“.De asemenea, nivelul crescut de documentare le-a permis să elimine
unele dintre miturile apărute cu privire la coronavirus, 94% dintre respondenți
știind că este fals că doar persoanele în vârstă se infectează și că tehnologia
5G răspândește boala."Când
politicul susține știința, salvăm vieți“, a spus ThakerÎn plus, studiul a constatat că Jacinda Ardern,
prim-ministrul Noii Zeelande și directorul general al ministerului Sănătăţii, Ashley
Bloomfield, au fost lăudați de respondenți pentru gestionare și pentru stilul
lor de comunicare în timpul crizei.Cu toate acestea, unul din trei neozeelandezi
a crezut că coronavirusul a fost creat într-un laborator, în timp ce
aproximativ unul din patru avea convingerea că expunerea la soare sau la
căldură extremă poate preveni infectarea sau chiar ucide coronavirusul.22 de decese și sub
1.500 de cazuri în Noua ZeelandăÎn total 22 de persoane au murit din cauza Covid-19 în Noua Zeelandă și mai puțin de 1.500 au fost
infectate, după ce au fost introduse controale stricte la frontiere și izolare
la nivel național din 25 martie – una dintre cele mai timpurii din lume.